— Ужо ў бліжэйшай перспектыве ўсім, хто зацікаўлены альбо ўдзельнічае ў працэсе падрыхтоўкі і выдання вучэбна-метадычнага забеспячэння адукацыйнай галіны, давядзецца, на нашу думку, выпрацоўваць эфектыўныя механізмы падрыхтоўкі вучэбнай літаратуры новага пакалення з інавацыйным кампанентам. У першую чаргу гэта тычыцца прадметаў прыродазнаўчай і матэматычнай адукацыі: стварэнне электронных дадаткаў да падручнікаў з дынамічнымі інтэрактыўнымі мадэлямі тэхналагічных, фізічных працэсаў, з’яў можа стаць першым крокам да стварэння паўнавартасных электронных падручнікаў.